KOMISSION TÄYTÄNTÖÖNPANOPÄÄTÖS (EU) 2021/755,

annettu 6 päivänä toukokuuta 2021,

märehtijöiden ja hevosten hyvinvointia käsittelevän Euroopan unionin vertailukeskuksen nimeämisestä Euroopan parlamentin ja neuvoston asetuksen (EU) 2017/625 mukaisesti

(tiedoksiannettu numerolla C(2021) 3009)

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (1) (virallista valvontaa koskeva asetus) ja erityisesti sen 95 artiklan 1 kohdan,

sekä katsoo seuraavaa:

(1) Asetuksessa (EU) 2017/625 vahvistetaan säännöt, jotka koskevat virallisen valvonnan ja muiden virallisten toimien suorittamista, mukaan lukien eläinten hyvinvointia käsittelevien Euroopan unionin vertailukeskusten valinta ja nimeäminen. Eläinten hyvinvointia käsittelevät Euroopan unionin vertailukeskukset tukevat komission ja jäsenvaltioiden horisontaalisia toimia asetuksen (EU) 2017/625 1 artiklan 2 kohdan f alakohdassa tarkoitettujen eläinten hyvinvointia koskevien vaatimusten suhteen.

(2) Komission täytäntöönpanoasetuksessa (EU) 2018/329 (2) nimettiin Euroopan unionin vertailukeskus, joka työohjelmansa mukaan keskittyy sikoihin, ja komission täytäntöönpanoasetuksessa (EU) 2019/1685 (3) nimettiin eläinten hyvinvointia käsittelevä Euroopan unionin vertailukeskus siipikarjan ja muiden pienten tuotantoeläinten osalta.

(3) Komissio toteutti tämän jälkeen asetuksen (EU) 2017/625 95 artiklan mukaisesti julkisen valintamenettelyn nimetäkseen eläinten hyvinvointia käsittelevän Euroopan unionin vertailukeskuksen märehtijöiden ja hevoseläinten osalta.

(4) Johdanto-osan 3 kappaleessa tarkoitettua valintamenettelyä varten nimitetty arviointi- ja valintakomitea totesi, että yhteenliittymä, jota johtavat Ruotsin maataloustieteellinen yliopisto ja Ruotsin eläinten hyvinvointikeskus (Ruotsi) ja jossa ovat mukana myös Luonnonvarojen ja biotieteiden yliopisto (Itävalta), Ellinikos Georgikos Organismos-Dimitra/Eläinlääkintätutkimuslaitos (Kreikka), Ranskan maatalouden, elintarvikkeiden ja ympäristön kansallinen tutkimuslaitos (Ranska), University College Dublin (Irlanti) ja Instituto Zooprofilattico Sperimentale dell’Abruzzo e del Molise ”G. Caporale” (Italia), jäljempänä ’yhteenliittymä’, täyttää asetuksen (EU) 2017/625 95 artiklan 3 kohdassa vahvistetut vaatimukset ja voisi vastata kyseisen asetuksen 96 artiklassa esitetyistä tehtävistä märehtijöiden ja hevosten osalta.

(5) Yhteenliittymä olisi tämän vuoksi nimettävä märehtijöiden ja hevosten osalta eläinten hyvinvointia käsitteleväksi Euroopan unionin vertailukeskukseksi, joka vastaa Euroopan unionin vertailukeskusten vuotuisiin tai monivuotisiin työohjelmiin sisältyvistä tukitehtävistä. Nämä työohjelmat on vahvistettava niiden asiaan liittyvien työohjelmien tavoitteiden ja painotusalueiden mukaisesti, jotka komissio on hyväksynyt Euroopan parlamentin ja neuvoston asetuksen (EU) N:o 652/2014 (4) 36 artiklan mukaisesti.

(6) Asetuksen (EU) 2017/625 95 artiklan 2 kohdan b alakohdan mukaan eläinten hyvinvointia käsittelevän Euroopan unionin vertailukeskuksen nimeämisen on oltava kestoltaan rajattu tai sitä on tarkistettava säännöllisesti. Sen vuoksi eläinten hyvinvointia käsittelevän Euroopan unionin vertailukeskuksen nimeämistä märehtijöiden ja hevosten osalta olisi tarkasteltava uudelleen viiden vuoden välein.

(7) Märehtijöiden ja hevosten osalta nimetylle eläinten hyvinvointia käsittelevälle Euroopan unionin vertailukeskukselle olisi annettava aikaa valmistella työohjelmansa seuraavaa talousarviokautta varten. Sen vuoksi tätä päätöstä olisi sovellettava 1 päivästä kesäkuuta 2021,

ON HYVÄKSYNYT TÄMÄN PÄÄTÖKSEN:

1 artikla 1. Nimetään seuraava yhteenliittymä eläinten hyvinvointia käsitteleväksi Euroopan unionin vertailukeskukseksi, joka vastaa komission ja jäsenvaltioiden horisontaalisten toimien tukemisesta märehtijöiden ja hevosten hyvinvointia koskevien vaatimusten suhteen: Nimi: Yhteenliittymä, jota johtavat Ruotsin maataloustieteellinen yliopisto ja Ruotsin eläinten hyvinvointikeskus (Ruotsi) ja jossa ovat mukana myös Luonnonvarojen ja biotieteiden yliopisto (Itävalta), Ellinikos Georgikos Organismos-Dimitra/Eläinlääkintätutkimuslaitos (Kreikka), Ranskan maatalouden, elintarvikkeiden ja ympäristön kansallinen tutkimuslaitos (Ranska), University College Dublin (Irlanti) ja Instituto Zooprofilattico Sperimentale dell’Abruzzo e del Molise ”G. Caporale” (Italia) Osoite: P.O. Box 7068 750 07 Uppsala RUOTSI 2. Nimeämistä on tarkasteltava uudelleen tämän päätöksen soveltamispäivästä lähtien viiden vuoden välein.

2 artikla Tätä päätöstä sovelletaan 1 päivästä kesäkuuta 2021.

3 artikla Tämä päätös on osoitettu kaikille jäsenvaltioille.

Tehty Brysselissä 6 päivänä toukokuuta 2021. Komission puolesta Stella KYRIAKIDES Komission jäsen

(1) EUVL L 95, 7.4.2017, s. 1.

(2) Komission täytäntöönpanoasetus (EU) 2018/329, annettu 5 päivänä maaliskuuta 2018, eläinten hyvinvointia käsittelevän Euroopan unionin vertailukeskuksen nimeämisestä (EUVL L 63, 6.3.2018, s. 13).

(3) Komission täytäntöönpanoasetus (EU) 2019/1685, annettu 4 päivänä lokakuuta 2019, eläinten hyvinvointia käsittelevän Euroopan unionin vertailukeskuksen nimeämisestä siipikarjan ja muiden pienten tuotantoeläinten osalta (EUVL L 258, 9.10.2019, s. 11

(4) Euroopan parlamentin ja neuvoston asetus (EU) N:o 652/2014, annettu 15 päivänä toukokuuta 2014, elintarvikeketjuun, eläinten terveyteen ja eläinten hyvinvointiin, kasvien terveyteen ja kasvien lisäysaineistoon liittyvien menojen hallinnointia koskevista säännöksistä sekä neuvoston direktiivien 98/56/EY, 2000/29/EY ja 2008/90/EY, Euroopan parlamentin ja neuvoston asetusten (EY) N:o 178/2002, (EY) N:o 882/2004 ja (EY) N:o 396/2005, Euroopan parlamentin ja neuvoston direktiivin 2009/128/EY ja Euroopan parlamentin ja neuvoston asetuksen (EY) N:o 1107/2009 muuttamisesta ja neuvoston päätösten 66/399/ETY, 76/894/ETY ja 2009/470/EY kumoamisesta (EUVL L 189, 27.6.2014, s. 1).